เป็นร้่านห้องแถวแนวบ้านๆ อยู่ปากทางเข้าหมู่บ้านลานทอง ร้านออกโทรมหน่อยด้วยอายุของตึก แต่อาหารเลิศมาก!

เด็ดที่นี่คือ เล้งแซ่บ ต้มกระดูกสันหลังหมู ปรุงแซ่บๆ แบบซุปเปอร์ เสิร์ฟมาแบบล้นๆ ชาม ใครชอบซดชอบแทะห้ามพลาด!!

ส่วนตัวที่รักมาก คือข้าวหมูแดงหมูกรอบ หมูกรอบคุณภาพ หั่นชิ้นใหญ่ไม่งก หมูแดงชนิดที่หากินยากแล้ว คือเนื้อนุ่ม ไม่แห้งแข็งเหมือนร้านส่วนใหญ่ที่เจอทุกวันนี้

คนขายเป็นคุณป้าสองคน ไม่มีลูกจ้าง เวลาคนเข้าเยอะๆ เห็นป้าแกทำกันระวิงละก็แอบเหนื่อยแทน

อร่อยครับ เมนูอื่นก็มีอีกเยอะ ราคาไม่แพงด้วย ต้องถือว่าถูกเมื่อเทียบกับปริมาณและคุณภาพ ใครอยู่ไม่ไกลจากย่านนี้มาลองชิมกัน :)